CELEX: 62018TN0510
Language: mt
Date: 2018-08-22 00:00:00
Title: Kawża T-510/18: Rikors ippreżentat fit-22 ta’ Awwissu 2018 – Kaddour vs Il-Kunsill

15.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 373/19
            
         
      Rikors ippreżentat fit-22 ta’ Awwissu 2018 – Kaddour vs Il-Kunsill
      (Kawża T-510/18)
      (2018/C 373/21)
      Lingwa tal-kawża: l-Ingliż
      
         Partijiet
      
      
         Rikorrent: Khaled Kaddour (Damas, is-Sirja) (rappreżentanti: V. Davies u V. Wilkinson, solicitors)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla l-miżuri tal-2018 sa fejn dawn japplikaw għal K. Kaddour; u
               
            
                  —
               
               
                  tordna lill-Kunsill iħallas lil K. Kaddour l-ispejjeż tal-kawża.
               
            
         Motivi u argumenti prinċipali
      
      Ir-rikors huwa ppreżentat kontra d-Deċiżjoni tal-Kunsill (PESK) 2018/778 tat-28 ta’ Mejju 2018 li temenda d-Deċiżjoni 2013/255/PESK (1) dwar miżuri restrittivi kontra s-Sirja (ĠU 2018 L 131, p. 16) u r-Regolament ta’ Implimentazzjoni tal-Kunsill (UE) 2018/774 tat-28 ta’ Mejju 2018 li jimplimenta r-Regolament (UE) Nru 36/2012 (2) dwar miżuri restrittivi fid-dawl tas-sitwazzjoni fis-Sirja (ĠU 2018 L 131, p. 1), sa fejn dawn il-miżuri japplikaw għar-rikorrent (iktar ’il quddiem il-“miżuri tal-2018”).
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq l-allegazzjoni li l-miżuri tal-2018 huma vvizzjati minn żbal manifest ta’ evalwazzjoni.
               
            
                  2.
               
               
                  It-tieni motiv ibbażat fuq l-allegazzjoni li r-rikorrent għandu d-dritt li jibbenefika mill-Artikoli 27 u 28(2) tad-Deċiżjoni tal-Kunsill 2013/255/PESK kif emendata bid-Deċiżjoni tal-Kunsill (PESK) 2015/1836 (3) u mill-Artikolu 15(1b) tar-Regolament tal-Kunsill (UE) Nru 36/2012 kif emendat bir-Regolament tal-Kunsill (UE) 2015/1828 (4).
               
            
                  3.
               
               
                  It-tielet motiv ibbażat fuq l-allegazzjoni li l-miżuri tal-2018 jammontaw għal ksur tad-drittijiet fundamentali tar-rikorrent kif protetti mill-Karta tad-Drittijiet Fundamentali tal-Unjoni u/jew il-Konvenzjoni Ewropea tad-Drittijiet tal-Bniedem fir-rigward tad-drittijiet tar-rikorrent għar-rispett tar-reputazzjoni tiegħu u t-tgawdija paċifika tal-proprjetà tiegħu u l-prinċipju ta’ proporzjonalità.
               
            
         (1)  Deċiżjoni tal-Kunsill 2013/255/PESK tal-31 ta’ Mejju 2013 dwar miżuri restrittivi kontra s-Sirja (ĠU 2013 L 147, p. 14).
      
         (2)  Regolament tal-Kunsill (UE) Nru 36/2012 tat-18 ta’ Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (ĠU 2012 L 16, p. 1).
      
         (3)  Deċiżjoni tal-Kunsill (PESK) 2015/1836 tat-12 ta’ Ottubru 2015 li temenda d-Deċiżjoni 2013/255/PESK dwar miżuri restrittivi kontra s-Sirja (ĠU 2015 L 266, p. 75).
      
         (4)  Regolament tal-Kunsill (UE) 2015/1828 tat-12 ta’ Ottubru 2015 li jemenda r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU 2015 L 266, p. 1).